**გ ა ნ ა ც ხ ა დ ი**

**2023-2024 წლის საუკეთესო პრაქტიკის პროგრამაში მონაწილეობაზე**

**ბათუმის მუნიციპალიტეტი**

1. **პრაქტიკის/ინიციატივის სათაური:**

(სათაურში მოკლედ უნდა მიეთითოს პროექტის შინაარსი)

**,,არაფორმალური განათლების ხელშეწყობა’’**

ქ. ბათუმის მუნიციპალიტეტის ბიუჯეტის ღონისძიება ,,არაფორმალური განათლების ხელშეწყობა’’ წარმოადგენს ალტერნატიულ საგანმანათლებლო შესაძლებლობას - არაფორმალური განათლების მიღების მუნიციპალურ სერვისს, რომელიც ხორციელდება ბათუმის მერიის ახალგაზრდული ცენტრის ბაზაზე. ღონისძიების მიზანია ახალგაზრდების პიროვნული, სოციალური და მოქალაქეობრივი განვითარების ხელშეწყობა და დანაშაულის, ძალადობისა და არასასურველი ქცევის პრევენცია. ღონისძიება, ბათუმში მცხოვრებ 14დან 29 წლის ახალგაზრდებში გამჭოლი კომპეტენციების (ცოდნა, უნარი, დამოკიდებულბები, ღირებულებები) განვითარების ხელშეწყობას უზრუნველყოფს, მათ შორისაა: მოქალაქეობრივი, გარემოსდაცვითი, ანალიტიკური, ინფორმაციული, შემოქმედებითი, კრიტიკული აზროვნების, სამეწარმეო, ტექნოლოგიების, ურთიერთობის, ჯანსაღი ცხოვრების წესისა და კულტურათაშორისი ურთიერთობების კომპეტენციები. რისთვისაც, მოქმედებს სხვადასხვა კლუბი, ტარდება ტრენინგები, საგანმანათლებლო შეხვედრები, ხორციელდება სეზონური სკოლები და კურსები.

**თემატიკა:**

(გამოცხადებული საკონკურსო თემის დასახელება)

* საკონკურსო განაცხადის თემაა:

**ახალგაზრდული პოლიტიკის განხორციელება და ახალგაზრდების ჩართულობის ხელშეწყობა.**

1. **პრაქტიკის/ინიციატივის ავტორი/ინიციატორი:**

(მუნიციპალიტეტი, საერთაშორისო არასამთავრობო ორგანიზაცია, ადგილობრივი არასამთავრობო ორგანიზაცია, ადგილობრივი მოსახლეობა).

* პრაქტიკის ავტორია ქ. ბათუმის მუნიციპალიტეტი მერია.

1. **მუნიციპალიტეტის ზოგადი მონაცემები:**

(ძირითადი/ზოგადი ინფორმაცია მუნიციპალიტეტის შესახებ: დასახელება, გეოგრაფიული მდებარეობა, მოსახლეობის რაოდენობა, და ა.შ. მაქსიმუმ ნახევარი გვერდი)

**ქალაქ ბათუმის მუნიციპალიტეტი** მდებარეობს შავი ზღვის სანაპიროზე, კახაბრის დაბლობზე, ზღვის დონიდან 2 - 3 მეტრის სიმაღლეზე. ქალაქი გადაჭიმულია ჩრდილოეთ აღმოსავლეთიდან სამხრეთ დასავლეთისკენ 7 კილომეტრზე. ბათუმის ძირითადი ნაწილი სამხრეთიდან ეკვრის ყურეს და გაშენებულია კახაბრის ვაკეზე, დანარჩენი ნაწილი ყურის აღმოსავლეთით და ჩრდილო აღმოსავლეთით - მდინარეების ბარცხანისა და ყოროლისწყლის გასწვრივ მდებარეობს, ბათუმის ტერიტორია ასევე გრძელდება მდინარე ჭოროხის სამხრეთით.

ქ. ბათუმის მუნიციპალიტეტი შედგება 14 ადმინისტრაციული ერთეულისგან, მისი საერთო ფართობი შეადგენს 64.94,31 ჰექტარს და აღნიშნული მაჩვენებლით ბათუმი, საქართველოში მესამე ქალაქია. ქ. ბათუმის ფართობი, ქვეყნის ფართობის 0,09%-ს, ხოლო რეგიონის ფართობის 2,2 %-ს შეადგენს.

მოსახლეობის რაოდენობით, ბათუმი მეორე ქალაქია საქართველოში. საქართველოს სტატისტიკის ეროვნული სამსახურის 2024 წლის პირველი იანვრის მონაცემებით, ქ. ბათუმის მუნიციპალიტეტის მოსახლეობის რაოდენობა 183 181 ათასი კაცია. საყოველთაო აღწერის მიხედვით (2014), ქ. ბათუმის მოსახლეობის 47,6 პროცენტს მამაკაცები, ხოლო 52, 4 პროცენტს ქალები შეადგენენ.

ვინაიდან, საუკეთესო პრაქტიკის თემა არის **,,ახალგაზრდული პოლიტიკის განხორციელება და ახალგაზრდების ჩართულობის ხელშეწყობა’’**, აქვე მოგვყავს ბათუმში რეგისტრირებული ახალგაზრდების სტატისტიკაც. 2024 წლის იანვრის მონაცემებით, ქ. ბათუმში, 14 დან 29 წლის, 38 835 ახალგაზრდა არის რეგისტრირებული. მათ შორის, 19 091 მდედრობითი სქესის, ხოლო 19 744 მამრობითი სქესის.

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;
* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

**შიდა ფაქტორები:**

,,არაფორმალური განათლების ხელშეწყობის’’ ღონისძიების განხორციელებაზე გავლენას ახდენს მნიშვნელოვანი შიდა ფაქტორები, მათ შორისაა:

* **სტრატეგიის დოკუმენტი**

მუნიციპალიტეტს გააჩნია კვლევის მტკიცებულებებზე დაფუძნებული და მონაწილეობრივი პრინციპით შემუშავებული და დამტკიცებული ,,ახალგაზრდობის განვითარების სტრატეგია’’ (ქ. ბათუმის მუნიციპალიტეტის საკრებულოს 2023 წლის 28 აპრილის № გ-15. 152311813განკარგულება), რაც იმის მანიშნებელია, რომ მუნიციპალიტეტს მკაფიოდ აქვს დეკლალირებული და გაცხადებული, რომ ახალგაზრდობა და მათთან დაკავშირებული საკითხები პრიორიტეტია, აქვს მტკიცებულებებით გამყარებული ცოდნა, ადგილობრივი ახალგაზრდების საჭიროებებისა და ინტერესების შესახებ და ხედვა, მათი განვითარების ხელშეწყობის თაობაზე. აღნიშნული კი, ღონისძიების ,,არაფორმალური განათლების ხელშეწყობა’’ განხორციელებაზე ახდენს დადებით გავლენას, მაგალითად, ფინანსური და მატერიალურ-ტექნიკური რესურსების გამოყოფისა და გათვალისწინების მხვრივ, ასევე, სტრატეგია არის ბერკეტი და ვალდებულებაც, რომ ღონისძიების განხორციელებას არ შეექმნას პრობლემები და მხარდაჭერილი იყოს ყველა საჭირო დონეზე.

* **ახალგაზრდული სივრცეები**

არაფორმალური განათლების პროგრამის განხორციელებისთვის მნიშვნელოვანია ახალგაზრდული სივრცეები, ამ მხვრივ, მუნიციპალიტეტს გააჩნია ორი სივრცე, ახალგაზრდების თავშეყრის, შეკრებისა და საგანმანათლებლო მიზნებისთვის, რომლებიც სხვა, ტრადიციული სივრცეებისგან განსხვავებულია, როგორც თანამედროვე, ახალგაზრდებზე მორგებული ინტერიერის დიზაინით, ასევე, პროგრამების შინაარსითა და ფუნქციებით, შედარებისთვის, შეგვიძლია მოვიყვანოთ მოსწავლე-ახალგაზრდობის სასახლეები, როგორც ტრადიციული არაფორმალური განათლების მიღების სივრცეები.

მუნიციპალურ სივრცეთაგან, **ბათუმის მერიის ახალგაზრდული ცენტრი (რუსთაველის 51),** მდებარეობს ბათუმის ცენტრალურ პარკში და მისი ადგილმდებარეობას, ხელმისაწვდომობის კუთხითაც სტრატეგიულად არის შერჩეული, ვინაიდან, პარკი ახალგაზრდების თავშეყრის ყველაზე მიმზიდველი ადგილია. მეორე სივრცე, ეს არის გაეროს განვითარების პროგრამისა და ევროკავშირის გრანტით, მუნიციპალიტეტის ინიციატივით დაფუძნებული და მოწყობილი სივრცე **,,სტრატაპ ბათუმი’’ (მის: ფარნავაზ მეფის ქუჩა 74) ,** რომელიც ასევე სტრატეგიულად, ქალაქის ცენტრში მდებარეობს, რომლის მიმდებარედ სკოლები, უმაღლესი სასწავლებლები, პარკი და ბულვარია, ადგილები, სადაც ახალგაზრდები იკრიბებიან, სწავლობენ და გადაადგილდებიან. მნიშვნელოვანია აღინიშნოს, რომ ,,სტარტაპ ბათუმი’’, როგორც მუნიციპალური საერთო სამუშაო სივრცე, საქართველოში დედაქალაქის შემდეგ, პირველია თავისი თამედროვე ინტერიერის დიზაინითა და ფუნქციებით, რომელიც ძირითადად, ახალგაზრდებისთვის განკუთვნილი, ალტერნატიული საგანმანათლებლო თავშეყრის ადგილია, ისეთი მიზნების მიღწევისთვის, როგორიცაა ახალგაზრდების ტექნოლოგიებითა და სტარტაპით დაინტერესება და ამ სფეროებში მათი კომპეტენციების განვითარების ხელშეწყობა, ასევე ქალაქის ეკონომიკური დივერსიფიკაციის ხელშეწყობა.

* **პროგრამული ბიუჯეტი**

,,არაფორმალური განათლების ხელშეწყობის’’ პროგრამა, ქ. ბათუმის მუნიციპალიტეტის ბიუჯეტის ღონისძიებაა. რომლის განხორციელებისთვისაც, ქალაქის ბიუჯეტი ფინანსურ სახსრებს ითვალისწინებს.

ის, რომ ბიუჯეტში ბოლო 3 წელია გათვალისწინებულია ფინანსური რესურსი და მომავალ საშუალოვადიან გეგმაშიც ასახულია ,,არაფორმალური განათლების ხელშეწყობის’’ პროგრამა და მუნიციპალიტეტს გააჩნია, ახალგაზრდობის განვითარების სტრატეგია, მეტყველებს პროგრამის მდგრადობასა და ადეკვატურობაზე, იმაზე, რომ იგი პასუხობს მუნიციპალიტეტში მცხოვრები მოზარდების/ახალგაზრდების წინაშე მდგარ გამოწვევებს და კავშირშია მუნიციპალიტეტის სტრატეგიულ მიზნებთან.

* **საკადრო რესურსი**

,,არაფორმალური განათლების ხელშეწყობის’’ პროგრამის მენეჯმენტზე, ადმინისტრირებასა და მონიტორინგზე გამოყოფილია ცალკე საკადრო რესურსი, ხელმძღვანელობის გარდა (მერიის განათლების, კულტურის, სპორტისა და ახალგაზრდობის სამსახურის უფროსი; სამსახურის განათლებისა და ახალგაზრდობის განყოფილების უფროსი), ახალგაზრდობის პოლიტიკისა და ახალგაზრდობის საქმიანობის კომპეტენციების მქონე სამი სპეციალისტი (საშტატო) და ორი ახალგაზრდული მუშაკი (Outsource). რაც პროგრამის მაღალი ხარისხით განხორციელებისთვის აუცილებელია.

* **ტექნიკური შესაძლებლობები**

სივრცეები, სადაც ხორციელდება ,,არაფორმალური განათლების ხელშეწყობის“ პროგრამა, აღჭურვილია საჭირო თანამედროვე ტექნიკითა და ინვენტარით, ასევე, მხატვრული ლიტერატურის ბიბლიოთეკით, სამაგიდე თამაშებითა (ქარდები, იქსბოქსი და სხვა) და სხვა საჭირო საქონელით. რაც დადებით გავლენას ახდენს პროგრამით დაინტერესებასა და სრულფასოვნად განხორციელებაზე.

**გარე ფაქტორები:**

არაფორმალური განათლების ღონისძიების განხორციელებაზე დადებით გავლენას ახდენს მნიშვნელოვანი გარე ფაქტორები. რომელთა შორისაა:

* **საგანმანათლებლო დაწესებულებების არსებობა**

2024 წლის მონაცემებით, ქ. ბათუმში არის 44 ზოგადსაგანმანათლებლო დაწესებულება, 8 უმაღლესი და 4 პროფესიული სასწავლებელი, რაც აადვილებს ინფორმაციის გაცვლას, გავრცელებას, ახალგაზრდების საჭიროებებისა და ინტერესების მოკვლევას, დადგენას, ახალგაზრდებთან შეხვედრებს და შესაბამისად, მათ ჩართულობას ,,არაფორმალური განათლების ხელშეწყობის’’ პროგრამაში.

* **დაინტერესებული მხარეები**

პროგრამის განხორციელებისთვის, გამოკვეთილია დაინტერესებული სეგმენტები, მათ შორისაა, მოსწავლეები, სტუდენტები, NEET ახალგაზრდები (ტრენინგის, სამხასურისა და განათლების მიღმა მდგომი ახლაგაზრდები), მშობლები, სოციალური მუშაკები, მასწავლებლები. რაც ხელშემწყობი ფაქტორია, პროგრამაში ჩართულობის კუთხით, სახელმწიფო მზურნევლობის სააგენტოს ბათუმის ფილიალი და სხვა.

* **ორგანიზაციების დაინტერესება**

**დონორი ორგანიზაციების** ინტერესი, დადებით გავლენას ახდენს პროგრამის განხორციელებაზე, მაგალითად, 2021 წელს, ჯერ ფრიდრიხ ებერტის ფონდის დაფინანსებით ჩატარდა „ადგილობრივ დონეზე ახალგაზრდობის საჭიროებებისა და გამოწვევების კვლევა მუნიციპალურ და რეგიონულ დონეზე, ბათუმის მუნიციპალიტეტი და აჭარის რეგიონი“, („ეისითი“, 2021 წ.).

ხოლო, 2022 წელს UNDP - ის დაფინანსებით კიდევ ერთი ,,ნარატივების კვლევა’’ ჩატარდა, რამაც უკეთესად წარმოაჩინა ქ. ბათუმში მცხოვრები ახალგაზრდების საჭიროებები, მსოფლმხედველობა და ის აქტორები, რომლებიც გავლენას ახდენენ მათი მსოფლმხედველობის ჩამოყალიბებასა და გადაწყვეტილებებზე.

აღნიშნული კვლევების მტკიცებულებების საფუძველზე, შემუშავდა სტრატეგია და შესაბამისად, პროგრამული ბიუჯეტი.

2022 წელს, გაეროს ბავშვთა ფონდის (UNICEF) გრანტით, ახალგაზრდულ ცენტრში მოეწყო ახალი სივრცე, რომელიც გრანტის ფარგლებში აღიჭურვა ისეთი ინვენტარითა და საქონლით, რომელიც ხელს უწყობს ახალგაზრდების მიზიდვას არაფორმალური განათლების ხელშემწყობ პროგრამაში ჩასართავად.

**სსიპ ახალგაზრდობის სააგენტოს მხარდამჭერი ღონისძიებები -** ასე მაგალითად,ახალგაზრდობის განვითარების სტრატეგიის შემუშავების პროცესში, მერიის ახალგაზრდული მიმართულებით მომუშავე თანამშრომლების კვალიფიკაციის ამაღლების კურსის უზრუნველყოფა, კონსალტინგი სტრატეგიის შემუშავების პროცესში და სხვა სამუშაო და გაცნობითი შეხვედრები მუნიციპალიტეტების ახალგაზრდულ საკითხებზე მომუშავე თანამშრომლებთა შორის, გამოცდილების გაზიარების მიზნით.

* **საზოგადოებრივი ტრანსპორტის გამართულობა და ხელმისაწვდომობა**

ქალაქის ფარგლებში გადაადგილება უზრუნველყოფილია საზოგადოებრივი, გამართული ტრანსპორტით, რომელიც ახალგაზრდების ნებისმიერი კატეგორიისთვის ხელმისაწვდომია, მათ შორის მგზავრობის გადასახადისგან გათავისუფლებული არიან მოსწავლეები და სტუდენტები. უფასო ტრანსპორტი, დადებით გავლენას ახდენს არაფორმალური განათლების პროგრამებში ახალგაზრდების ჩართულობის მხვრივ.

1. **პრაქტიკის/ინიციატივის მოკლე აღწერა:**

(მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;

2021 და 2022 წლებში, ქ. ბათუმის მუნიციპალიტეტს პირველად მიეცა შესაძლებლობა, ადგილობრივი ახალგაზრდების **საჭიროებები და ინტერესები** მაღალკვალიფიციური კვლევითი ორგანიზაციის მიერ ჩატარებული კვლევების მტკიცებულებებით **დაედგინა.**

ჩატარებული კვლევებით გამოიკვეთა მრავალი გამოწვევა და გამოწვევასთან დაკავშირებული პრობლემური გარემოება. მათ შორის არის: დასაქმების გამოწვევა (50 %), რაში გამოსავალსაც, ახალგაზრდები უნარ-ჩვევების დახვეწა-განვითარების კუთხით დახმარებაში ხედავენ (61 %), ჯანსაღი ცხოვრების წესთან დაკავშირებული გამოწვევა (81 % არ არის დაკავებული ფიზიკური აქტივობით), რაც არასაკმარის სპორტულ სერვისებზე მეტად, ჯანსაღი ცხოვრების წესთან მიმართებით, ახალგაზრდების დაბალი ცნობიერებით აიხსნება); მონაწილეობასთან დაკავშირებული გამოწვევა (გადაწყვეტილების მიღების პროცესში მხოლოდ 3 % ია ჩართული, რაც ძირითადად აიხსნება სამოქალაქო განათლების არ ქონასთან და ამ მხვრივ არაინფორმირებულობასთან), ინფორმირებულობის გამოწვევა (ქალაქში მცხოვრები ახალგაზრდების თითქმის 70 % არ ფლობს ინფორმაციას ახალგაზრდობის განვითარებისადმი მიმართული პროგრამებისა და შესაძლებლობების შესახებ), ახალგაზრდების მნიშვნელოვანი ნაწილი ერთ-ერთ მთავარ გამოწვევად ასახელებს ახალგაზრდული საქმიანობის (არაფორმალური განათლების) სერვისებზე ხელმისაწვდომობის გამოწვევას (4%-ს მიუწვდება ხელი), მიგნებებს შორის იყო, ახალგაზრდული ორგანიზაციების გაძლიერების საჭიროება და შეკრების სივრცეებზე ხელმისაწვდომობის გამოწვევაც. (,,ადგილობრივ დონეზე ახალგაზრდების საჭიროებებისა და გამოწვევების კვლევა’’ ,,ეისიტი’’, 2021წ).

გარდა ზემოაღნიშნული გამოწვევებისა, კვლევის „სარისკო ქცევების“ ქვეთავში, გავრცელებულ სარისკო ქცევებს შორისაა სიგარეტის მოხმარება, ალკოჰოლის მოხმარება, აზრატული თამაშებით გატაცება და მარიხუანას მოხმარება, კლუბური ნარკოტიკისა და საძილე-დამამშვიდებელი საშუალებების მოხმარებაც. ხოლო, ამავე კვლევის „დისიკრიმინაციის გამოცდილება“ ქვეთავში ვკითხულობთ: „განსაკუთრებით საგულისხმოა, რომ ბათუმის მუნიციპალიტეტში ახალგაზრდებმა დისკრიმინაციის ისეთ ქცევებზე მიუთითეს, რომლებიც ე.წ. „შავი მენტალიტეტის “არსებობას უკავშირდება “„სკოლაში ბულინგის მთავარი მიზეზი არის ქუჩური მენტალიტეტი, ძალიან გავრცელებულია სკოლაში მჩაგვრელობითი ბავშვები, შავი მენტალიტეტის მიმდევრები სხვებს იმის გამო აბულინგებენ, რატომ არ იცი ეს შავი მენტალიტეტი, ჟარგონები და მსგავსი".

არაფორმალური განათლების არასაკმარისი შესაძლებლობები რომ გამოწვევაა, ნათლად გამოჩნდა ,,ნარატივების’’კვლევაშიც (ნარატივების კვლევის ანგარიში, კვლევისა და მენეჯმენტის საკონსულტაციო კომპანია „ეისითი“, ქ. ბათუმი, 2023 წ.) კერძოდ, კვლევის თანახმად, ინფორმაციული ტექნოლოგიებით დაინტერესებული ახალგაზრდების პროცენტული მაჩვენებლები ძალიან დაბალია (14-18 წლის ასაკში - 16 %, ხოლო მაღალ ასაკობრივ ჯგუფებში 5 ან 7 %-ია), თუმცა, მეორეს მხვრივ, იდეალური სამსახური მომავალში, კვლევის მონაწილე ყველაზე მეტი ახალგაზრდისთვის (17%), უკავშირდება ინოვაციებსა და ტექნოლოგიებს, ამას გარდა, ახალგაზრდების 43% -ს სურს დამატებითი ინფორმაციის მიღება, როგორც მეწარმეობის, ასევე, სტარტაპის შესახებ. ახალგაზრდების უმრავლესობის ინფორმირებულობა და ცნობიერება ტექნოლოგიების, მეწარმეობის, სტრატაპისა და პროფესიების მრავალფეროვნების შესახებ ძალიან დაბალია.

კვლევის ანგარიშების დაინტერესებულ მხარეებთან განხილვის პროცესში მსჯელობისას, ხაზი არასაკმარისი არაფორმალური განათლების შესაძლებლობებსაც გაუსვეს და თქვეს, რომ ყველა აღნიშნული გამოწვევის ერთ-ერთი მიზეზი სწორედ არაფორმალური საგანმანათლებლო პროგრამების ნაკლებობაში და ხელმისაწვდომობაში შეიძლება ვეძიოთ. რომ არაფორმალური განათლების საჭიროება ყველა ახალგაზრდისთვის მნიშვნელოვან საჭიროებას და აუცილებლობას წარმოადგენს, მაგრამ მისი საჭიროება, კიდევ უფრო მწვავედ დგას იმ ახალგაზრდების წინაშე, რომლებსაც ხელი არ მიუწვდებათ მაღალი ხარისხის ფორმალურ, სკოლისგარეშე და ჰობი განათლების სერვისებზე. რომელთა ოჯახებშიც მძიმე სოციალური მდგომარეობა და ბავშვისა და ახალგაზრდის განვითარებისთვის შეუსაბამო პირობებია, რომელთა მშობლებსაც არ აქვთ საკმარისი დრო, ფინანსები და პირობები შვილების განვითარებაზე სათანადო ზრუნვისა და შვილებთან სრულფასოვანი ურთიერთობებისთვის.

კვლევის შედეგად გამოვლენილი, ახალგაზრდების წინაშე მდგარი გამოწვევები, პირდაპირკავშირშია არაფორმალური განათლების დეფიციტთან, შეიძლება ითქვას, რომ არაფორმალურ განათლებაზე ხელმისაწვდომობის პირობებში, ახალგაზრდებს მაგალითად, დასაქმების გამოწვევასთან გამკვლავების მეტი შესაძლებლობა ექნებოდათ, გადაწყვეტილების მიღების პროცესში ჩართულობის შედარებით მაღალი ინტერესი და მოთხოვნილება, რასაც არაფორმალური განათლების ფარგლებში მიღებული სამოქალაქო და დემოკრატიის საკითხების ცოდნა გაუჩენდა მათ. არასასურველი ქცევის მხვრივ კი, ნაკლები შემთხვევები დაფიქსირდებოდა.

ამიტომ, ორივე კვლევის ანგარიშის რეკომენდაციებში ვკითხულობთ, რომ სასურველია, მეტი სივრცის მობილიზება ქალაქში, სადაც ახალგაზრდები არაფორმალური განათლების მიღებას შეძლებენ.

გარდა აღნიშნული, კვლევით მიღებული მტკიცებულებებისა, ისედაც ნათელია, რომ თანამედროვე სამყაროში ახალგაზრდები უამრავი გამოწვევის წინაშე დგანან, სწრაფად ცვალებადი გარემო, ტექნოლოგიების სწრაფი ტემპით განვითარება და კონკურენცია, განსაკუთრებით მაღალ მოთხოვნებს უყენებენ ახალგაზრდებს. ამასთან, სკოლა, უმაღლესი სასწავლებლები, ოჯახი და მოზარდებისა და ახალგაზრდების ირგვლივ არსებული გარემო, ვერ იძლევა ისეთი სახის ცოდნის, უნარებისა და ღირებულებების განვითარების შესაძლებლობას, რაც საჭიროა სიცოცხლის მანძილზე არსებული გამოწვევებისთვის, თვითდამკვიდრებისთვის, სოციუმში ინტეგრირებისთვის, სამოქალაქო საზოგადოების ჩამოყალიბებისთვის. გამომდინარე იქიდან, რომ ფორმალურ საგანმანათლებლო სისტემას არ შეუძლია პიროვნების სრულყოფილი მომზადება და ჩამოყალიბება, არაფორმალური განათლების საშუალებით, ახალგაზრდების წინაშე მდგარი უამრავი პრობლემის გადაწყვეტა და პრევენცია არის შესაძლებელი.

* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;

წარსულში, მუნიციპალიტეტი გადაწყვეტილებებს სპონტანურად, კვლევის მტკიცებულებების გარეშე იღებდა, მუნიციპალიტეტს არ ჰქონდა ახალგაზრდობის განვითარების ხედვა და სტრატეგია, შესაბამისად, პროგრამები ძირითადად, პერსონალური მოსაზრებებით, შეხედულებებითა და ტრადიციული ღონისძიებებით იქმნებოდა, შესაბამისად, მოკლებული იყო, დაინტერესებული პირების ჩართულობას, ვინაიდან არ პასუხობდა ადგილობრივი ახალგაზრდების საჭიროებებსა და ინტერესებს.

* **პასუხი არსებულ გამოწვევაზე** - მოკლე აღწერა და მიღწეული შედეგი

ზემოაღნიშნული კვლევების, საერთაშორისო საუკეთესო პრაქტიკის, დარგობრივი რეკომენდაციების, ევროკავშირის საბჭოს 2018 წლის 22 მაისის რეკომენდაციის "მთელი სიცოცხლის მანძილზე სწავლის საკვანძო კომპეტენციების შესახებ", გაეროს მდგრადი განვითარების მიზნების, ,,2020-2030 წლებისთვის საქართველოს ახალგაზრდული პოლიტიკის კონცეფციის’’ და გამოწვევების გადაწყვეტის გზების მოძიების მიზნით, დაინტერესებულ მხარეებთან გამართული დისკუსიებით, **ბათუმის მუნიციპალიტეტმა არაფორმალური განათლება, დასახელებული გამოწვევების მთავარ სტრატეგიულ მიმართულებად და გადაჭრის მექანიზმად განსაზღვრა,** რაც პირველ რიგში ახალგაზრდობის განვითარების სტრატეგიაში აისახა, შემდეგ კი მუნიციპალიტეტის პროგრამულ ბიუჯეტში.

* ამასთან, მნიშვნელოვანია აღინიშნოს, რომ გამოწვევების გადაჭრის გზა, არ უნდა სცდილდებოდეს მუნიციპალიტეტის უფლებამოსილებებს, შესაბამისად, ახალგაზრდების წინაშე მდგარი კვლევით გამოკვეთილი გამოწვევების გადაწყვეტის სხვადასხვა გზებს შორის, მუნიციპალიტეტის უფლებამოსილებებში, ყველაზე მეტად არაფორმალური განათლების სერვისის ამოქმედება ჯდება;

მუნიციპალიტეტს სჯეროდა და სჯერავს, რომ არაფორმალური განათლების რაც შეიძლება მეტი შესაძლებლობის შექმნითა და მიწოდებით, შეიცვლება ახალგაზრდების მსოფლმხედველობა, აზროვნებაზე გავლენის მქონე აქტორები კი, ჩანაცვლდება კვალიფიციური სპეციალისტების ნარატივებითა და მაღალი ხარისხის საგანმანათლებლო ღონისძიებებით და აქტივობებით. რის ფარგლებშიც ახალგაზრდების კომპეტენციები (ცოდნა, უნარი, დამოკიდებულებები, ღირებულებები და ფასეულობები) სხვადასხვა მიმართულებით განვითარდება. სწორედ ამიტომაა, რომ დაინტერესებული მხარეების ჩართულობით მუნიციპალიტეტის მიერ შემუშავებული ახალგაზრდობის განვითარების სტრატეგიაში, მნიშვნელოვანი წილი არაფორმალურ განათლებას უჭირავს.

2023 წლიდან კი, არაფორმალური განათლების ხელშეწყობის ღონისძიება კიდევ უფრო იხვეწება და ბათუმის მუნიციპალიტეტის ბიუჯეტში მნიშვნელოვან ადგილს იკავებს.

2024 წელს კი, ყველაზე მოთხოვნადი, მიმზიდველი და ჩართულობითი ღონისძიება ხდება ბათუმში მცხოვრებ ახალგაზრდებს შორის, რასაც ადასტურებს ახალგაზრდების მზარდი მოთხოვნა (დარეგისტრირებული ახალგაზრდების რაოდენობა, სარეგისტრაციო ფორმებში), პროგრამით მოსარგებლე ახალგაზრდების შეფასებები, პროგრამის ხარისხთან, სარგებელთან, საჭიროებასთან და პროგრამით მიღებულ სიკეთეებთან დაკავშირებით.

მაგალითად, 2024 წელს 11 თვის მონაცემებით, ჩატარდა 80 დე საგანმანათლებლო ღონისძიება, ახალგაზრდების დასწრების მაჩვენებელმა კი, ჯამში, შეადგინა 2 000 დე ახალგაზრდა, ხოლო ინდივიდუალურად, ჩართული იყო 400 - დე ახალგაზრდა.

**შედეგი**

შედეგის თვალსაჩინოებისთვის განსაზღვრული **თვისებრივი ინდიკატორის თანახმად: პროგრამით** მოსარგებლე ახალგაზრდების უმრავლესობა (საორიენტაციო მაჩვენებელი - 65%-ზე მეტი) კმაყოფილია ჩატარებული ღონისძიებებით, დაგეგმილი მაჩვენებელი: 65 %; **მიღწეული მაჩვენებელი - 100 %;** ჩატარებული ღონისძიებების ხარისხი მონაწილე ახალგაზრდების უმრავლესობის მიერ ფასდება დადებითად (საორიენტაციო მაჩვენებელი - 65%-ზე მეტი) დაგეგმილი მაჩვენებელი: 65, **მიღწეული მაჩვენებელი - 100 %.**

**პ.ს.** (კონკრეტული შედეგების თვალსაჩინოებისთვის, თუ რა გავლენა იქონია აღნიშნული პროგრამის განხორციელებამ ახალგაზრდებზე, შეგიძლიათ დეტალურად იხილოთ, განაცხადზე თანდართულ უკუკავშირების მასალებში. უკუკავშირი ჩატარებულია, პროგრამის მონაწილე ახალგაზრდების გამოკითხვით, გუგლის ფორმებით, ანონიმურად, ერთვის რამდენიმე უკუკავშირი).

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**

ღონისძიების ფარგლებში განხორციელდა/ხორციელდება შემდეგი საქმიანობა:

**1. ფსიქოლოგიის კლუბი** - მოზარდებისა და ახალგაზრდების წინაშე მდგარი პრობლემების, კონფლიქტების, პიროვნული და ემოციური განვითარების, თვითშეფასების ამაღლებისა თუ თვითრწმენის გაუმჯობესების ხელშეწყობის მიზნით ტარდება ფსიქოლოგიური სეანსები/სესიები შემდეგ თემებზე: ბულინგი, კომუნიკაცია და ინტერპერსონალური ურთიერთობები, ბრაზისა და ემოციის მართვა, თვითშეფასება და თვითგამორკვევა ადიქციური ქცევების მართვა და პრევენცია, კრიზისული/გარდატეხის ასაკი და მასთან დაკავშირებული პრობლემების მართვა, პრობლემების იდენტიფიცირებისა და გადალახვის უნარი, პოზიტიური აზროვნება, გადაწყვეტილების მიღების სირთულეები, გარემოსთან ადაპტაცია და თავის დამკვიდრება, დეპრესია - პრევენცია და მართვა, სტრესი - სტრესთან გამკვლავება, შიში, შფოთვა და მათი მართვა, წინასაგამოცდო სტრესი და პრევენცია.

ახალგაზრდებს საშუალება აქვთ, მათთვის საინტერესეო თემებზე ისაუბრონ, დასვან შეკითხვები და პასუხები მიიღონ კვალიფიციური და კომპეტენტური, პრაქტიკოსი ფსიქოლოგებისგან.

**2. სამოქალაქო განათლების კლუბი -** ახალგაზრდებში მოქალაქეობრივი კომპეტენციის განვითარების ხელშეწყობის მიზნით, ტარდება საგანმანათლებლო შეხვედრები და ტრენინგები, ისეთ თემებზე როგორიცაა: ,,მოქალაქე, მისი როლი სახელმწიფოში, მოვალეობები და პასუხისმგებლობები’’; ,,ადამიანის ძირითადი უფლებები და თავისუფლებები’’; ,,პოლიტიკური რეჟიმები და იდეოლოგიები’’; ,,სახელმწიფო და სახელმწიფოებრივი აზროვნება’’; ,,თვითმმართველობა და თვითმმათველობაში მოქალაქეთა მონაწილეობის მნიშვნელობა და მონაწილეობის ფორმები’’; ,,დემოკრატია’’, ,,მონაწილეობის უფლება და ფორმები’’.

**3. ეკოკლუბი -** მოზარდებსა და ახალგაზრდებში ეკოლოგიური კომპეტენციების განვითარების ხელშეწყობის მიზნით, ტარდება საგანმანათლებლო შეხვედრები, საინფორმაციო და გარემოსდაცვითი კამპანიები, საგანმანათლებლო ვიზიტები დაცულ ტერიტორიებზე და ახალგაზრდების მიერ თანატოლგანამანთლებელთა ტრენინგები. კლუბის წევრები კომპეტენციებს ივითარებენ ისეთ საკითხებზე, როგორიაა: ,ეკოლოგია, გამოწვევები და ადამიანი’’, ,,ბუნებრივი კატასტროფების რისკების მართვა და პრევენცია’’; ,,შავი ზღვის ეკოლოგია და მისი გამოწვევები’’, ,,ნარჩენების მართვა’ და სხვა.

**4.** **კინოკლუბი -** ახალგაზრდების პიროვნული განვითარების, ჰუმანური და დემოკრატიული ღირებულებებისა და ფასეულობების, კრიტიკული აზროვნების, სოციალიზაციის, პრობლემების იდენტიფიცირების, მსჯელობისა და აზრის საჯაროდ დაფიქსირების უნარების განვითარების ხელშეწყობის მიზნით, ტარდება მხატვრული და დოკუმენტური ფილმების ჩვენება და კინომცოდნეობის მოდერატორობით განხილვები. 2024 წელს, ჩატარდა 9 კინოჩვენება და განხილვა.

**5. ლიტერატურის კლუბი -** კრიტიკული და შემოქმედებითი აზროვნების განვითარების ხელშეწყობის, ჰუმანური მსოფლმხედველობის ჩამოყალიბების, მხატვრული ლიტერატურისადმი ინტერესის გაღვივების, არგუმენტირებული მსჯელობის, აზრის ფორმირებისა და საჯაროდ გამოხატვის უნარების განვითარების ხელშეწყობის მიზნით, ტარდება მხატვრული ნაწარმოებების განხილვები, მოწვეული პროფესორების ფასილიტაციით, 2024 წელს ჩატარდა 10 ნაწარმოების განხილვა და ერთი საჯარო ლექცია ლიტერატურის დანიშნულებისა და საჭიროების შესახებ.

**6. დებატკლუბი -** ახალგაზრდებში კრიტიკული და ანალიტიკური აზროვნების, არგუმენტირებული მსჯელობისა და საჯაროდ გამოსვლის უნარების განვითარების ხელშეწყობის მიზნით, ფუნქციონირებს დებატკლუბი, სადაც ახალგაზრდებს უტარდებათ თეორიული და პრაქტიკული სწავლება და მონაწილეობენ დებატებში, სხვადასხვა აქტუალურ რეზოლუციაზე.

**7. მულტიკულტურალიზმის სეზონური სკოლა -** გლობალიზაციის პირობებში მცხოვრებ ახალგაზრდებს მნიშვნელოვანია გააჩნდეთ სხვადასხვა კულტურებთან თანაცხოვრებისთვის აუცილებელი კულტურათაშორისი ურთიერთობების კომპეტენციები (ცოდნა, უნარი, დამოკიდებულება), რათა იცხოვრონ მშვიდობიან გარემოში და გამოიჩინონ ტოლერანტობა სხვა რელიგიის, ენის, ეთნოსის, ეროვნებისა და შესაბამისად ამ ნიშნით უმცირესობების მიმართ. შესაბამისად, ახალგაზრდებში, კულტურული მრავალფეროვნების პოზიტიური აღქმის, დაფასების, დაცვისა და განვითარების უნარის განვითარების ხელშეწყობის მიზნით, ახალგაზრდებს უტარდებათ ლექციები, ტრენინგები და სხვა აქტივობები, კულტურული და რელიგიური მრავალფეროვნებისა და ამ ნიშნით დისკრიმინაციის დაუშვებლობისა და ტოლერანტობის შესახებ.

**8. მედიაწიგნიერების კურსი -** თანამედროვე მოზარდები და ახალგაზრდები ინფორმაციას დიდი მოცულობით და ინტენსიურად იღებენ, რაც აყალიბებს მათ რწმენას, მოსაზრებებს, ცოდნას და განსაზღვრავს მათ ქცევებს. მათ უნდა შეეძლოთ მიღებული ინფორმაციის შეფასება, კრიტიკული გააზრება და ჭარბი ინფორმაციის გაფილტვრა. კურსის ფარგლებში ახალგაზრდებს უტარდებათ ინტენსიური ტრენინგ-კურსი მედიწიგნიერებაში, რომლის შემდეგაც, ისინი, კრიტიკულად აფასებენ ინფორმაციას, აქვთ ცოდნა ინფრომაციის გადამომწმების ინსტრუმენტებზე, დეზინფორმაციის, მალინფორმაციის, ყალბი ინფორმაციის, ფოტომანიპულაციის ამოცნობის ტექნიკებზე... ინფორმაციის პირველ წყაროს დადგენის საჭიროებაზე.

**9. პროფორიენტაციის ტრენინგები** - 18-დან 24 წლის ახალგაზრდების მთავარი საზრუნავი განათლების მიღებაა, რომელიც უზრუნველყოფს მათ ინტეგრაციას შრომის ბაზარზე, ხოლო 16-18 წლის ახალგაზრდები, უფროსკლასელები, პროფესიის არჩევასთან დაკავშირებული სრთულეების წინაშე დგანან, აღნიშნულს ადასტურებს, ადგილობრივ დონეზე ჩატარებული ახალგაზრდების საჭიროებებისა და გამოწვევების შესახებ კვლევებიც, რომლის შედეგებშიც ახალგაზრდები ხაზგასმით საუბრობენ პროფორიენტაციის პროგრამების საჭიროებაზე, პროფესიათა შესახებ არასაკმარის ინფორმაციაზე, ამ მხვრივ კონსულტირებისა და მხარდაჭერის არარსებობაზე. აღნიშნულის გათვალისწინებით, კვლევით გამოკვეთილი გამოწვევის საპასუხოდ, ახალგაზრდებისთვის ტარდება პროფორიენტაციის შესახებ ტრენინგები.

**10. დასაქმებისთვის საჭირო უნარებისა და კარიერული განვითარების ტრენინგები -** „ადგილობრივ დონეზე ახალგაზრდობის საჭიროებებისა და გამოწვევების კვლევის” მიგნებებში, ახალგაზრდებისთვის ერთ-ერთი ყველაზე სერიოზული გამოწვევა დასაქმებაა, ამ მხვრივ უნარების დახვეწა-განვითარებაში ხელშეწყობა სახელდება ყველაზე მნიშვნელოვნად ბათუმის მუნიციპალიტეტში (50%); შესაბამისად, პროგრამის ფარგლებში, ტარდება ტრენინგები და კონსულტაციები, დასაქმებისთვის საჭირო უნარებსა და კარიერული განვითარებისთვის საჭირო რბილ უნარებში.

**11**. **ტექნოლოგიებისა და მეწარმეობის/სტარტაპის მიმართულებით საინფორმაციო ტრენინგები -** აღნიშნული მიმართულებით, ახალგაზრდებთან მუშაობის საჭიროება, გარდა თანამედროვე შრომის ბაზრის მოთხოვნებისა და მომავლის პროფესიებთან დაკავშირებული პროგნოზებისა, დადასტურებულია ქ. ბათუმში 2022 წელს ჩატარებული „ნარატივების კვლევაშიც“, კერძოდ, კვლევის თანახმად, ინფორმაციული ტექნოლოგიებით დაინტერესებული ახალგაზრდების პროცენტული მაჩვენებლები ძალიან დაბალია (14-18 წლის ასაკში - 16 %, ხოლო მაღალ ასაკობრივ ჯგუფებში 5 ან 7 %-ია), თუმცა, მეორეს მხვრივ, იდეალური სამსახური მომავალში, კვლევის მონაწილე ყველაზე მეტი ახალგაზრდისთვის (17%), უკავშირდება ინოვაციებსა და ტექნოლოგიებს, ამას გარდა, ახალგაზრდების 43% -ს სურს დამატებითი ინფორმაციის მიღება, როგორც მეწარმეობის, ასევე, სტარტაპის შესახებ. (ნარატივების კვლევის ანგარიში, კვლევისა და მენეჯმენტის საკონსულტაციო კომპანია „ეისითი“, ქ. ბათუმი, 2023 წ.). კვლევის შედეგების გათვალისწინებით, ქვეღონისძიების ფარგლებში, ტექნოლოგიებისა და მეწარმეობის/სტარტაპის საკითხებზე ტარდება ტრენინგები, შეხვედრები წარმატებული სტრატაპის წარმომადგენელთან...

**12. ჯანსაღი ცხოვრების წესის შესახებ საგანმანათლებლო ციკლი -** აქტივობების მიზანია:განუვითაროს ახალგაზრდას კომპეტენცია, რომელიც მას საშუალებას მისცემს, იზრუნოს საკუთარ ფიზიკურ და ფსიქიკურ ჯანმრთელობაზე. ადგილობრივ დონეზე ჩატარებული კვლევებით ვლინდება ჯანსაღი ცხოვრების წესით ცხოვრების დაბალი მაჩვენებელი ახალგაზრდებში, გამოკვეთილი საჭიროების გათვალისწინებით, ბათუმში მცოხვრები ახალგაზრდებისთვის ტარდება ტრენინგები რეპროდუქციული ჯანმრთელობისა და ჯანსაღი ცხოვრების წესის შესახებ, ისეთი თემების ირგვლივ, როგორიცაა კვება, ძილი, ფიზიკური აქტივობა, მავნე ნივთიერებებზე დამოკიდებულება და მენტალური ჯანმრთელობა.

* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით);
* თან ერთვის.
* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

**თან ერთვის:**

* ქ. ბათუმის მუნიციპალიტეტის მერის 2021 წლის 03 მარტის ბრძანება: ბ14.14213075 ,,ქალაქ ბათუმის მუნიციპალიტეტის ახალგაზრდობის პოლიტიკის დოკუმენტის შემუშავების მიზნით სამუშაო ჯგუფის შექმნის შესახებ’’;
* ანგარიში ,,ქალაქ ბათუმის მუნიციპალიტეტის ახალგაზრდობის განვითარების სტრატეგიის (2023-2026) შემუშავების პროცესის შესახებ’’;
* ქ. ბათუმის მუნიციპალიტეტის საკრებულოს 2023 წლის 28 აპრილის № გ-15. 152311813 განკარგულება ,,ქალაქ ბათუმის მუნიციპალიტეტის ახალგაზრდობის განვითარების სტრატეგიისა (2023-2026 წწ) და სამოქმედო გეგმის დამტკიცების შესახებ’’
* ,,ქალაქ ბათუმის მუნიციპალიტეტის ახალგაზრდობის განვითარების სტრატეგია’’
* ,,ქალაქ ბათუმის მუნიციპალიტეტის ახალგაზრდობის განვითარების სტრატეგიის 2024 წლის სამოქმედო გეგმის’’ დამტკიცების შესახებ ქ. ბათუმის მუნიციპალიტეტის საკრებულოს 2024 წლის 02 თებერვლის გ-15. 1524057001 განკარგულება.
* ,,ქ. ბათუმის მუნიციპალიტეტის ახალგაზრდობის განვითარების სტრატეგიის’’ 2024 წლის სამოქმედო გეგმა;
* ქ. ბათუმის მუნიციპალიტეტის საკრებულოს 2023 წლის 19 დეკემბრის №29 დადგენილება ,,ქ. ბათუმის მუნიციპალიტეტის 2024 წლის ბიუჯეტის დამტკიცების შესახებ’’, პროგორამა ,,ახალგაზრდობის განვითარების ხელშეწყობა’’ (05 06), ქვეპროგრამა ახალგაზრდული ცენტრის (05 06 01) **ღონისძიება ,,არაფორმალური განათლების ხელშეწყობა’’.**
* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ.მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრებისა და მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**

არაფორმალური განათლების ხელშეწყობის სერვისი შეიქმნა ქ. ბათუმის მუნიციპალიტეტის ახალგაზრდობის განვითარების სტრატეგიის საფუძველზე, ხოლო სტრატეგიის შემუშავების პროცესი წარიმართა მონაწილეობის პრინციპის დაცვით, პროცესში ჩართულნი იყვნენ:

* ბათუმში მცხოვრები 14 დან 29 წლის ახალგაზრდები, მათ შორის მოწყვლადი ახალგაზრდები;
* ადგილობრივი არასამთავრობო ორგანიზაციები, მათ შორის შეზღუდული შესაძლებლობის მქონე ახალგაზრდების უფლებების დაცვაზე მომუშავე არასამთავრობო ორგანიზაციები;
* პრობაციონერები;
* სოციალური მუშაკები;
* პრობაციის სამსახურის აჭარის ფილიალის წარმომადგენლები;
* ბათუმის მერიის ახალგაზრდული მრჩეველთა საბჭო;
* სამოქალაქო განათლების მასწავლებლები;
* სხვა
* **ინფორმაცია პროექტისთვის გამოყენებული რესურსის შესახებ. მ.შ.:**

**ა) ადამიანური რესურსი - საკუთარი/არასაკუთარი;**

სტრატეგიის შემუშავების პროცესში ჩართული იყო, როგორც საკუთარი რესურსი ასევე არასამათვარობო სექტორის საკადრო რესურსი, ხოლო არაფორმალური განათლების ხელშეწყობის ღონისძიების შემუშავების პროცესში ჩართული იყო მერიის შესაბამისი სამსახურის საკადრო რესურსი;

**ბ) ფინანსური - მუნიციპალიტეტის ბიუჯეტი/დონორის დახმარება;**

პროექტის ფინანსური უზრუნველყოფა ხორციელდება ქალაქ ბათუმის მუნიციპალიტეტის ბიუჯეტიდან.

**გ) გამოყენებული მატერიალურ-ტექნიკური რესურსი;**

პროექტის განხორციელებისთვის საჭირო მატერიალურ-ტექნიკური რესურსი განეკუთვნება ქალაქ ბათუმის მუნიციპალიტეტის ქონებას და მატერიალურ-ტექნიკური რესურსებს.

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**

პროექტის განხორციელების პროცესში, თავს იჩენს არაერთი გამოწვევა, მათ შორის:

* ტენდერში გამარჯვებული კომპანიის მიერ აღებული ვალდებულების არაჯეროვნად შესრულება (2023 წ). რამაც უარყოფითი გავლენა იქონია ღონისძიების განხორციელებაზე, თუმცა 2024 წელს, ამ მხვრივ ,,არაფორმალური განათლების’’ ღონისძიება, რისკის ქვეშ არ დამდგარა, გაძლიერებული მონიტორინგის ბერკეტების გამოყენებისა და რისკების მართვის გეგმის შემუშავების ინსტრუმენტის გამო;
* პოზიტიური გამოწვევაა, ახალგაზრდების მზარდი მოთხოვნა, არაფორმალური განათლების ხელშეწყობის ღონისძიებაში ჩართულობაზე, რაც ერთის მხვრივ, დადებითი მოვლენაა, თუმცა, საბიუჯეტო სახსრებისა და სხვა საჭირო რესურსების უკმარისობის გამო, ყველა დაინტერესებული ახალგაზრდის დაკმაყოფილება ვერ ხერხდება, ამიტომ მივმართავთ სარეგისტრაციო ფორმებში სამოტივაციო შეკითხვების გამოყენებისა და ზოგიერთ შემთხვევაში, იმ ახალგაზრდების შერჩევის მეთოდს, ვისაც წლის მანძილზე არცერთ ღონისძიებაში არ მიუღიათ მონაწილეობა; თუმცა, მიუხედავად იმისა, რომ ქ. ბათუმის მუნიციპალიტეტში, 38 ათასზე მეტი ახალგაზრდა ცხოვრობს (14-29), და მათ უმრავლესობას არ აქვს საშუალება ჩაერთოს პროექტში, 400 დე ახალგაზრდის ჩართვა, ნიშნავს, რომ 400 ახალგაზრდა არის იმ იდეების, ცოდნისა და უნარების გამავრცელებლები, სხვა ახალგაზრდებს შორის, რასაც ახალგაზრდები არაფორმალური განათლების ხელშეწყობის პროექტში ეუფლებიან, თუმცა ეს არ ნიშნავს იმას, რომ პრობლემა გადაჭრილია, ამისთვის საჭიროა, მეტი სივრცე, მეტი საბიუჯეტო სახსრები და მეტი საკადრო რესურსი.
* გამოწვევას წარმოადგენს, ისიც რომ, ახალგაზრდების ჩართულობისა და ახალგაზრდების მაღალი ინტერესის მიუხედავად, ჩართული ახალგაზრდებისგან მაინც მცირე პროცენტი შეადგენს NEET და მოწყვლადი ახალაგაზრდების რიცხვს. ამისთვის, სხვადასხვა ორგანიზაციასთან, სკოლასთან და ახალგაზრდებთან ვთანამშრომლობთ, მაგალითად პრობაციის სამსახურთან, სოციალურ მუშაკებთან, სპეც. მასწავლებლებთან, მშობლებთან... მათ შორის, უნდა აღინიშნოს, რომ 2024 წელს ,,არაფორმალური განათლების ხელშეწყობის“ პროექტის ბიუჯეტში, გათვალისწინებული იყო სურდო თარჯიმნის მომსახურებაც, რამაც, სმენადაქვეითებული ახალგაზრდებისთვის ხელმისაწვდომი გახადა არაფორმალური განათლების პროგრამაში ჩართულობა.
* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

,,არაფორმალური განათლების ხელშეწყობის’' პროექტი, დაფუძნებულია სტრატეგიაზე, სტრატეგიის შემუშავების პროცესში კი, ჩართული იყო რამდენიმე ორგანიზაცია, მათ შორის ყველაზე აქტიურად:

* ,,სამოქალაქო საზოგადოების ინსტიტუტის ბათუმის ფილიალი’’
* სსიპ ,,ახალგაზრდობის სააგენტო’’
* ,,თავისუფალ ჟურნალისტთა სახლი’’
* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

,,არაფორმალური განათლების ხელშეწყობის’’ პროექტის წარმატებით განხორციელების მთავარი ფაქტორი არის ის, რომ ქ. ბათუმში, **არ არსებობს არაფორმალური განათლების მიღების ანალოგიური სერვისი**, რომელიც მოსარგებლისთვის უფასოა და სადაც თავმყორილი და კომპლექსურია თანამედროვეობისთვის და მომავლისთვის საჭირო კომპეტენციების სწავლების პროგრამები, ამასთან, სერვისი ხორციელდება ახალგაზრდულ სივრცეში და ნებისმიერ საგანმანათლებლო შეხვედრაში გათვალისწინებულია ხემსი ან ლანჩი. კვების საჭიროება, იქიდან გამომდინარეობს, რომ ახალგაზრდები კომფორტულად ჩაერთონ სერვისში და ტრენინგისა თუ აქტივობის დროს, ყურადღება გადატანილი არ ჰქონდეთ სხვა, პირველადი მოთხოვნილების საკითხებზე, მით უფრო, რომ სასკოლო და საუნივერსიტეტო სისტემები, დღესდღეობით საქართველოში არ ითვალისიწინებს მოსწავლეთა და სტუდენტთა კვებას, ხოლო, ოჯახების უმრავლესობაში მშობლების დაკავებულობიდან გამომდინარე, ხშირად მოსწავლეები, სათანადო კვებით არ არიან უზრუნველყოფილნი, შეუსაბამო კვება კი, აფერხებს მოზრადებისა და ახალგაზრდების განვითარების პროცესს, მათი კონცენტრაციისა და კოგნიტურ უნარებს.

პროექტის წარმატებით განხორციელებას ხელი შეუწყო, 2021-2022 წლებში, ბათუმში მცხოვრები ახალგაზრდების საჭიროებებისა და ინტერესების შესასწავლად ჩატარებულმა კვლევებმა, ახალგაზრდობის განვითარების სტრატეგიის შემუშავებამ, ჩართულობითი პროცესის დროს, დაინტერესებულ მხარეებთან კომუნიკაციამ და ინფორმაციის მაქსიმალურად ამოღებამ, დაინტერესებული მხარეების ჩართულობით მიღებულმა გადაწყვეტილებებმა, პროგრამული ბიუჯეტის გადახედვამ ახალგაზრდობის მიმართულებით, სტრატეგიაზე დაფუძნებით შემუშავებამ, ადგილობრივ ბიუჯეტში შეტანამ და დამტკიცებამ.

ახალგაზრდული მუშაკების დამატებითი საკადრო რესურსის პრობლემის, ნაწილობრივი გადაჭრა იმით, რომ ახალგაზრდული მუშაკების, კოორდინატორების დასაქმება, ასახული იქნა ბიუჯეტში, კერძოდ, არაფორმალური ,,განათლების ხელშეწყობის ღონისძიების’’ მუხლში და გარდა, მუნიციპალური შტატით გათვალისწინებული კადრებისა, რაც არ იყო საკმარისი, კადრები აყვანილ იქნა აუთსორსით, ტენდერის ფარგლებში.

განსაკუთრებული დადებითი გავლენა იქონია, არაფორმალური განათლების ხელშემწყობ აქტივობებში მონაწილეობის მიზნით, კომპლექსურად შემუშავებულმა სარეგისტრაციო ფორმებმა, სადაც მოცემულია კონკრეტული აქტივობის შესახებ დეტალური ინფორმაცია, რომელიც ვრცელდება ახალგაზრდებს შორის და ახალგაზრდა გადაწყვეტილებას იღებს ინფორმაციაზე დაყრდნობით და პროექტში მონაწილეობას არ იღებს, ინფორმაციის გარეშე, მასწავლებლის ან სკოლის დირექციის დავალებით. რაც ძველი მანკიერი მეთოდი იყო, აღნიშნული მეთოდის ახლებული მიდგომით ჩანაცვლებამ, უზრუნველყო არამხოლოდ ახალგაზრდების დამოუკიდებლად ჩართვა პროექტში, არამედ პროექტებში ბოლომდე ინტერესით მონაწილეობა. რეგისტრაციის ფორმაში გაწერილმა დეტალურმა ინფორმაციამ, თუ რა მიზანს ატარებს ესა თუ ის პროექტი და რა სარგებელი შეიძლება მიიღოს ახალგაზრდამ, ხელი შეუწყო ინფორმირებულ გადაწყვეტილებებს პროექტებში მონაწილეობისას, რამაც გამორიცხა ახალგაზრდების ჩართულობის სიმბოლური და დეკორაციული, ძველი მანკიერი მიდგომები.

პროექტის წარმატებით განხორციელებას ხელი იმანაც შეუწყო, რომ ყოველი ღონისძიების/აქტივობის/საგანმანათლებლო შეხვედრის შემდეგ, ახალგაზრდები ავსებენ უკუკავშირის ფორმას, სადაც ანონომურად და გულწრფელად, ობიექტურად აფასებენ ჩატარებულ აქტივობას, ხოლო შენიშვნების შემთხვევაში, ვცდილობთ აღმოვფხვართ ის პრობლემები, რასაც ისინი უკუკავშირებში გამოთქვამენ. მეორეს მხვრივ, საშუალება გვაქვს გავიგოთ, რამდენად შეესაბამებოდა და კავშირში იყო მონაწილე ახალგაზრდების საჭიროებებთან და ინტერესებთან ის ღონისძიება, რაშიც ადგილობრივი ბიუჯეტიდან ფინანსური რესურსი დაიხარჯა.

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

მიღწეული შედეგების დადებითი გავლენის მტკიცებულებად, განაცხადს თან ერთვის არაფორმალური განათლების ხელშეწყობის პროექტში ჩართული ახალგაზრდების უკუკავშირები.

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);
* წარმატების მთავარი ფაქტორი მდგომარეობს ადგილობრივ დონეზე ჩატარებულ მაღალი ხარისხის კვლევებში, მით უფრო, მუნიციპალიტეტები, სპეციფიკურად განსხვავდებიან ერთამენთისგან, ამიტომ, კონკრეტულ მუნიციპალიტში მცოხვრები ახალგაზრდის საჭიროება, ინტერესი და გამოწვევები შეიძლება მნიშვნელოვნად განსხვავდებოდეს სხვა მუნიციპალიტეტში მცხოვრები ახალგაზრდების საჭიროებებთან, თუნდაც იგივე საკითხებთან მიმართებაში, მაგალითად ქალაქები რომ ავიღოთ, ბათუმში სულ სხვა სურათი შეიძლება იყოს და ზუგდიდში საერთოდ სხვა, ამიტომ მნიშვნელოვანია გადაწყვეტილებები, მიღებულ იქნას კვლევის მტკიცებულებების კარნახით. მაგალითად, რა მიმართულებით შემუშავდეს საბიუჯეტო ღონისძიება თუ ქვეპროგრამა;
* წარმატების ფაქტორად, ჩვენ ასევე მივიჩნევთ, მუნიციპალიტეტის ახალგაზრდობის განვითარების პოლიტიკას - სტრატეგიის ქონას, რომელიც სახელმწიფო ახალგაზრდობის პოლიტიკის დოკუმენტიდან გამომდინარეობს, მაგრამ ითვალისწინებს ადგილობრივ სურათს და წარმოადგენს მუნიციპალიტეტის მთავარ გეგმას, სადაც გაცხადებულია, რომ ბათუმის მუნიციპალიტეტისთვის ახალგაზრდობა პრიორიტეტია, ასევე მკაფიოდ ჩანს, ის თუ, როგორ ხედავს მუნიციპალიტეტი ახალგაზრდობის განვითარების ხელშეწყობას, თავისი უფლებამოსილებებისა და შესაძლებლობების ფარგლებში და რა გზებით აპირებს ახალგაზრდების განვითარების ხელშეწყობას; ეს არის ხელჩასაჭიდი გეგმა, რომლის მიხედვითაც, მოქმედებს მუნიციპალიტეტი და ზუსტად იცის, რა მიმართულებით უნდა იმუშაოს შემდეგი რამდენიმე წლის მანძილზე; ასევე აღსანიშნავია, რომ სტრატეგიის შემუშავება განხორციელდეს დაინტერესებული მხარეების მაქსიმალური ჩართულობით, რომ საბოლოოდ არ მივიღოთ ისეთი პროექტები, რაც დაშორებულია ადგილობრივი ახალგაზრდების საჭიროებებს და გამოწვევებს. ამ მეთოდით მუშაობა, გამორიცხავს სპონტანურ, ავტოკრატულ და პერსონალურ გადაწყვეტილებებსა და პროექტებში მუნიციპალური სახსრების ხარჯვას. ამასთან, ადგილობრივი დაინტერესებული მხარეების მიკუთვნებულობის შეგრძნება მაღალია, რაც იმას ნიშნავს, რომ ისინი ირიბად, სტრატეგიის ავტორებად მოიაზრებენ თავს, რაც მათში ზრდის ნდობასა და რწმენას.
* კვლევებისა და სტრატეგიის ინსტრუმენტების გამოყენების გარდა, მნიშვნელოვანია, ახალგაზრდულ საკითხებში თანამშრომლები ეცნობოდნენ განვითარებული ქვეყნების წარმატებულ პრაქტიკებსა და ტენდენციებს ახალაგაზრდული საქმიანობისა და არაფორმალური განათლების სერვისების კუთხით;
* მნიშვნელოვანია, კადრები, რომლებიც ქმნიან პროგრამას და პასუხისმგებელი არიან მის განხორციელებასა და მონიტორინგზე, თავად იყვნენ კომპეტენტურები, გააჩნდეთ ცვლილების სურვილი, მოტივაცია, რწმენა და შთაგონება, რომ ახალგაზრდებთან ,,არაფორმალური განათლების’’ კუთხით მუშაობით, დემოკრატიული, ჰუმანური და ეკონომიკურად ძლიერი საზოგადოების მშენებლობა არის შესაძლებელი;
* მნიშვნელოვანია, ახალგაზრდებთან კეთილგანწყობილი დამოკიდებულება და კომუნიკაცია;
* პროექტის დანერგვისას და განხორციელებისას, მნიშვნელოვანია, გვესმოდეს მოსარგებლის საჭიროებები, მაგალითად გათვალისწინებული იქნას მოსწავლეების და სტუნდეტების თავისუფალი დრო და შეხვედრები, დღის სწორედ იმ პერიოდში დაიგეგმოს, რა პერიოდშიც არ აქვთ გაკვეთილები და ლექციები;
* მნიშვნელოვანია ინკლუზიური და ხელმისაწვდომი იყოს შეზღუდული შესაძლებლობის მქონე ახალგაზრდებისთვის, ამისთვის გათვალისწინებული უნდა იყოს პანდუსი, ლიფტი, სურდო თარჯიმნის მომსახურება და სხვა ადაპტირებული გარემოსთვის საჭირო საშუალებები;
* აუცილებელია, პროექტში მონაწილეების უკუკავშირი, მათი შეფასებები ჩატარებულ პროექტთან დაკავშირებით, იმისთვის რომ მომავალში მაქსიმალურად გავითვალისწინოთ მათ მიერ გამოთქმული შენიშვნები, რაც კიდევ უფრო გაზრდის პროექტის ხარისხსს, მიმზიდველობას და ჩართულობას მომავალში;
* მნიშვნელოვანია, კვების გათვალისწინება, ნებისმიერ ისეთ საგანმანათლებლო შეხვედრაზე, რომელიც საათნახევარზე მეტ ხანს გრძელდება;
* არანაკლებ მნიშვნელოვანია, საკადრო რესურსის სწორად შერჩევა, რადგან არაფორმალური განათლების ხელშეწყობის საჭიროება ჩნდება იმიტომ, რომ სკოლა და ფორმალური დაწესებულებები ვერ იძლევიან განათლების იმ შინაარსს და გამოცდილებებს, რასაც ამდაგვარი ,,არაფორმალური განათლების’’ პროექტით ვთვაზობთ ახალგაზრდებს, სასურველია სკოლის მასწავლებლებით ნაკლებად შეივსოს ტრენერების/მოდერატორებისა და სხვა სპეციალისტების პოზიციები, (აღნიშნული არ აკნინებს სკოლის მასწვალებლების პროფესიონალიზმს, უბრალოდ, ისინი ძირითადად, სასკოლო პროგრამების სწავლებით არიან დაკავებული, ამასთან, სწავლების ორგანიზებული ფორმა - გაკვეთილი, განსხვავდება სწავლების ისეთი ორგანიზებულობის ფორმებისგან, როგორიცაა: ტრენინგი, საჯარო ლექცია, კურსები, განხილვები და სხვა) ყურადღება უნდა გამახვილდეს დარგის საუკეთესო პროფესიონალებისა და კომპეტენტური ადამიანების მოწვევაზე, რომლებსაც ასევე ექნებათ პედაგოგიური გამოცდილებაც და მათი პროფესიონალიზმი, ღირებულებები და ცხოვრების გამოცდილება შთამაგონებელია ახალი თაობისთვის;
* მნიშვნელოვანია პროექტის ფარგლებში დაგეგმილი საგანმანათლებლო ღონისძიებების დაგეგმვის პროცესში, ნებისმიერ ეტაპზე გათვალისწინებული იქნას, სამიზნე აუდიტორიის, მსმენელთა თუ მონაწილეთა ასაკი და ასაკობრივი განვითარების თავისებურებები;
* მნიშვნელოვანია, პროექტის ნებისმიერი საგანმანათლებლო შეხვედრა მდიდარი იყოს სასწავლო რესურსითა და საშუალებებით, პრაქტიკული სავარჯიშოებით, სწავლების მრავალფეროვანი მეთოდებითა და მიდგომებით, ჯგუფური სამუშაოებით, როლური თამაშებით და სხვა, თამაშით სწავლებაზე ორიენტირებული მეთოდოლოგიით და მაქსიმალურად გამოირიცხოს დირექტიული, საგაკვეთილო და ლექციური სწავლება;
* მნიშვნელოვანია, ახალგაზრდებში ინფორმაციის გავრცელების ახლებური მეთოდების გამოყენებაც და არა სკოლის დირექციების, მასწავლებლებისა და უმაღლესი სასწავლებლების ადმინისტრაციების დავალებით, მოსწავლეების დასწრება ამა თუ იმ ღონისძიებაზე.
* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

* შეიცვალა ინფორმაციის დაინტერესებულ მხარეებთან და სამიზნე აუდიტორიასთან მიწოდების პრაქტიკა;
* დაინერგა პროექტში ჩართულის ახალგაზრდების მხრიდან უკუკავშირის მეთოდი;
* სერვისის თანაბარი ხელმისავწდომობისთვის დამატებითი მექანიზმები გაჩნდა (2024 წელს დაემატა სურდო თარჯიმნის მომსახურება);

ბ) პროექტის შედეგად ადგილობრივ ბუჯეტში ასახული ცვლილება;

* პროგრამულ ბიუჯეტში გაჩნდა შედეგის თვისებრივი/ხარისხობრივი ინდიკატორები;
* ღონისძიების აღწერილობითი ნაწილი დაიხვეწა და თითოეული წინადადება გამყარებულია მტკიცებულებებით;

გ) მოსახლეობის მხარდაჭერა;

* მხარდაჭერილია ადგილობრივი ახალგაზრდების, იმ არასამთვარობო, სამთვარობო და კერძო ორგანიზაციების მიერ, რომლებიც ახალგაზრდულ საკითხებზე მუშაობენ.

დ) შეტანილია თუ არა პროექტი მომავალი წლის ბიუჯეტში;

* პროექტი შეტანილია არამხოლოდ მომავალი წლის ბიუჯეტში, არამედ, ქ. ბათუმის მუნიციპალიტეტის 2025 – 2028 წლის პრიორიტეტების - მუნიციპალიტეტის საშუალოვადიანი განვითარების გეგმაში.

1. **საკრებულოს როლი:**

* **პროექტის/ინიციატივის დაგეგმვის, განხორციელების, შედეგების შეფასების საკითხში;**
* ,,ქალაქ ბათუმის მუნიციპალიტეტის ახალგაზრდობის განვითარების სტრატეგიის (2023-26 წწ) შემუშავებისა და დამტკიცების პროცესში ჩართული იყვნენ ქალაქის საკრებულოს წევრები,ასევე მათ ეგზავნებათ ანგარიშების, სტრატეგიის სამოქმედოყოველწლიური გეგმის შესრულების ანგარიშებიც;
* საკრებულოს წევრები, იმდენად რამდენადაც ჩართულნი არიან ბიუჯეტის პროექტის განხილვისა და დამტკიცების პროცესებში, შესაბამისად, ჩართულნი არიან ღონისძიება ,,არაფორმალური განათლების ხელშეწყობის’’ განხილვის დამტკიცების პროცესშიც, ასევე, შესრულების ანგარიშების შეფასებისა და დამტკიცების პროცესში.
* **საუკეთესო პრაქტიკის პროგრამის კონკურსში მონაწილეობისათვის პრეოქტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**
* ქ. ბათუმის მუნიციპალიტეტის საკებულოს შესაბამისი ფრაქციის წევრების დამოკიდებულება პროქტთან მიმართებაში დადებითია.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

* სამომავლოდ, დაგეგმილია არაფორმალური განათლების ხელშეწყობის ღონისძიების კიდევ უფრო განვითარება და გაფართოება.

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

**შორენა ფაღავა -** ქ. ბათუმის მუნიციპალიტეტის მერიის განათლების, კულტურის, სპორტისა და ახალგაზრდობის სამსახურის განათლებისა და ახლაგაზრდობის განყოფილების მე-3 კატეგორიის უფროსი სპეციალისტი;

**ტელეფონის ნომერი: 599 85 14 57**

**ელ-ფოსტა:**

* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

**ლამზირა ბოლქვაძე -** ქ. ბათუმისმუნიციპალიტეტის მერიის განათლების, კულტურის, სპორტისა და ახალგაზრდობის სამსახურის განათლებისა და ახალგაზრდობის განყოფილების უფროსი;

**ტელეფონის ნომერი: 577 11 13 84**

**ელ-ფოსტა:** [**bolqvadzelamzira@gmail.com**](mailto:bolqvadzelamzira@gmail.com)

**შორენა ფაღავა -** ქ. ბათუმის მუნიციპალიტეტის მერიის განათლების, კულტურის, სპორტისა და ახალგაზრდობის სამსახურის განატლებისა და ახლაგაზრდობის განყოფილების მე-3 კატეგორიის უფროსი სპეციალისტი;

**ტელეფონის ნომერი: 599 85 14 57**

**ელ-ფოსტა:** [**pagavashorena@gmail.com**](mailto:pagavashorena@gmail.com)

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

* **თან ერთვის მასალები, ამასთან, დამატებითი ინფორმაციის/ფოტო თუ ვიდეო მასალების ნახვა შესაძლებელია ბათუმის მერიის ახალგაზრდული ცენტრის ოფიციალურ სოციალურ გვერდზე:**

[**https://www.facebook.com/YouthCenterBatumiCityHall?mibextid=LQQJ4d**](https://www.facebook.com/YouthCenterBatumiCityHall?mibextid=LQQJ4d)